(3) การประกอบธุรกิจของแต่ละสายผลิตภัณฑ์

การประกอบธุรกิจถ่านหิน

ลักษณะของถ่านหิน

ถ่านหินเป็นเชื้อเพลิงธรรมชาติชนิดหนึ่ง ซึ่งประกอบด้วยสารที่ระเหยได้ชนิดต่างๆ ความชื้น
และแร่ธาตุที่สำคัญคือ คาร์บอน (CARBON) ซึ่งเป็นส่วนที่จะเผาไหม้ได้
เมื่อสารระเหยและความชื้นถูกขับไล่ออกไปจะมีขี้เถ้าจำนวนเล็กน้อยเหลืออยู่หลังจากเผาไหม้แล้ว

ถ่านหินสามารถจัดแบ่งตามคุณภาพโดยพิจารณาค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ (1) ANTRACITE, (2) BITUMINOUS, (3)
SUB-BITUMINOUS และ (4) LIGNITE สำหรับถ่านหินที่สำรวจพบ
และพัฒนาขึ้นมาใช้ในอุตสาหกรรมอย่างแพร่หลายในประเทศไทยจะเป็นประเภทถ่านลิกไนต์
ส่วนถ่านหินที่นำเข้าจากต่างประเทศส่วนใหญ่เป็นประเภท BITUMINOUS
ซึ่งมีค่าความร้อนสูงกว่าถ่านลิกไนต์ที่ผลิตในประเทศ

คุณสมบัติถ่านหินที่ใช้เป็นเกณฑ์ในการกำหนดราคาซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของแร่ (SIZE) ที่ผลิตออกจำหน่าย

การผลิตถ่านหิน

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปี
และค่อยๆ จมตัวลงใต้ ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลก และขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่านหิน ขอบเขตพื้นที่การกระจายตัวของแหล่งถ่านหิน
คุณภาพทางเคมี และปริมาณสำรองใน เชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป
ดังนั้นการผลิตถ่านหินจึงแบ่งออกได้เป็น 3 ขั้นตอนใหญ่ ดังนี้

(1) การสำรวจ :
เริ่มตั้งแต่การศึกษาข้อมูลธรณีวิทยาผิวดินและโครงสร้างทางธรณีวิทยาของพื้นที่เพื่อกำหนดพื้นที่เป้าหมายเบื้องต้น
ขั้นตอนต่อมาจึงทำการเจาะสำรวจ (SCOUT DRILLING)
ซึ่งเป็นการเจาะสำรวจเพื่อศึกษาการสะสมตัวของชนิดดินและหินและโครงสร้างทางธรณีวิทยาของพื้นที่เพื่อให้แน่ใจว่ามีถ่านหินสะสมตัวอยู่
เมื่อพบบริเวณที่มีถ่านหินสะสมตัวอยู่ก็จะทำการเจาะสำรวจเพื่อประเมินคุณภาพและปริมาณสำรองในเชิงพาณิชย์ประกอบการตัดสินใจที่จะพัฒนาแหล่งถ่านหินดังกล่าวเพื่อเปิดการทำเหมืองต่อไป

(2) การทำเหมือง : ก่อนจะเปิดการทำเหมืองจำเป็นต้องทำการเจาะสำรวจในขั้นละเอียด
(DETAIL DRILLING) เพื่อหาข้อมูลรายละเอียดต่างๆ ของพื้นที่ ได้แก่
ปริมาณสำรองและคุณภาพในแต่ละระดับของการวางตัวของชั้นถ่านหินรวมทั้งชั้นดินที่ปิดทับอยู่
ข้อมูลที่ได้จะถูกนำมาใช้ในการกำหนดแผนแม่บทในการทำเหมือง (MINE MASTER PLAN)
ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดินหรือถ่านหินในแต่ละขั้นตอนและการเลือกเครื่องจักรเครื่องมือที่เหมาะสมกับการทำเหมืองด้วย

(3) แต่งแร่ :
ถ่านหินที่ขุดได้จากการทำเหมืองจะต้องผ่านการแต่งแร่เพื่อให้ได้ถ่านหินที่มีคุณภาพตรงตามความต้องการของผู้ใช้หรือลูกค้า
ซึ่งมีขั้นตอนตั้งแต่บด ย่อย คัดขนาด รวมทั้งคัดสิ่งเจือปนออก โดยการร่อน และล้างเป็นต้น

นโยบายการกำหนดราคาถ่านหิน

ราคาขายถ่านหินจะกำหนดตามหน่วยของค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่นทั่วไป
ราคาขายสำหรับลูกค้าแต่ละรายจะแตกต่างกันไปขึ้นอยู่กับปัจจัยต่างๆ คือปริมาณที่สั่งซื้อ
ข้อกำหนดด้านคุณภาพ เช่น ค่าความร้อน ระยะเวลาชำระเงินและเงื่อนไขอื่นที่ลูกค้ากำหนด
ซึ่งปัจจัยดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน
การกำหนดราคาขายถ่านหินที่นำเข้าจากต่างประเทศขึ้นอยู่กับการตกลงของลูกค้าแต่ละราย
ซึ่งอาจจะเป็นราคา FOB หรือ CIF หรือราคาส่งถึงโรงงานของผู้ซื้อ เป็นต้น

การจัดจำหน่าย

วิธีการจัดจำหน่ายถ่านหินในประเทศจะจำหน่ายให้กับลูกค้าหรือผู้ใช้โดยตรงโดยไม่ผ่านพ่อค้าคนกลาง
ส่วนการขายถ่านหินในต่างประเทศจะจำหน่ายให้ลูกค้าหรือผู้ใช้โดยตรงและขายผ่านพ่อค้าคนกลางด้วย
ส่วนใหญ่จะขายเป็นเงินเชื่อ ซึ่งบริษัทฯ
จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปี
และมีฐานะการเงินมั่นคงเท่านั้น ส่วนลูกค้าที่เพิ่งจะเริ่มทำการซื้อขายกันครั้งแรก บริษัทฯ
จะให้ลูกค้าเปิด LETTER OF CREDIT (L/C) ซึ่งตั้งแต่เปิดกิจการในปี 2528 จนถึงปัจจุบัน
บริษัทฯ ยังไม่เคยประสบปัญหาหนี้สูญจากการจำหน่ายถ่านหินแต่อย่างใด

กลยุทธ์ในการแข่งขัน

บริษัทฯ
จะเน้นการให้บริการและการควบคุมคุณภาพถ่านหินเป็นกลยุทธ์หลักในการแข่งขันแทนการใช้กลยุทธ์ด้านราคา
นอกจากนี้บริษัทฯ ยังได้พยายามพัฒนาวิธีการผลิตถ่านหินเพื่อให้ได้ถ่านหินที่มีคุณภาพ
โดยการนำเทคโนโลยีที่ทันสมัยมาพัฒนาระบบการผลิตถ่านหินอย่างสม่ำเสมอ

ภาวะการแข่งขัน

ธุรกิจการจำหน่ายถ่านหินในประเทศเป็นธุรกิจที่มีผู้ประกอบการน้อยราย (OLIGOPOLY MARKET)
โดยลูกค้าที่เป็นกลุ่มโรงงานอุตสาหกรรมขนาดใหญ่ จะมีคู่แข่งขันที่สำคัญคือบริษัท บ้านปู จำกัด
(มหาชน) ส่วนลูกค้าที่เป็นกลุ่มโรงงานอุตสาหกรรมขนาดกลางและเล็กจะมีคู่แข่งขันที่สำคัญคือ บริษัท
ยูนิคไมนิ่ง เซอร์วิสเซส จำกัด (มหาชน) และผู้ประกอบการรายย่อยอีก 3-4 ราย โดยบริษัทฯ
มีเหมืองถ่านหินที่มีคุณภาพสูงเป็นของตนเองและยังมีปริมาณสำรองในเชิงพาณิชย์อีกหลายปี
จึงมีจุดแข็งและศักยภาพในการแข่งขันอย่างเพียงพอ

แนวโน้มอุตสาหกรรม

ถ่านหินสามารถที่จะนำมาใช้ทดแทนเชื้อเพลิงประเภทอื่นได้เกือบทุกชนิดขึ้นอยู่กับความยากง่ายในการใช้งานและปริมาณความต้องการพลังงานความร้อนเป็นสำคัญ
คาดว่าแนวโน้มการใช้ถ่านหินในปีต่อไปจะยังคงทรงตัวในระดับสูง
เนื่องจากราคาน้ำมันและเชื้อเพลิงอื่นยังมีราคาแพงกว่าถ่านหินมาก

แนวโน้มราคาถ่านหิน

ราคาถ่านหินมีการปรับตัวสูงขึ้นอย่างต่อเนื่องในช่วงต้นปีถึงกลางปี 2551 โดยมีราคาสูงสุดตันละ
192 เหรียญสหรัฐอเมริกาและปรับตัวลดลงในช่วงปลายปี 2551
ตามทิศทางราคาน้ำมันเชื้อเพลิงที่ปรับตัวลดลงโดยมีราคาตันละ 79.50
เหรียญสหรัฐอเมริกาเมื่อตอนสิ้นปี 2551 (ข้อมูลตาม PLATT’S NEWCASTLE SPOT INDEX)
คาดว่าราคาถ่านหินในปี 2552 จะไม่ปรับตัวเพิ่มสูงขึ้นมากเช่นปี 2551
ที่ผ่านมาเป็นไปในทิศทางเดียวกับราคาน้ำมันเชื้อเพลิงเนื่องจากความต้องการใช้ถ่านหินคงไม่ปรับตัวสูงขึ้นมากทั้งนี้เป็นไปตามภาวะเศรษฐกิจที่ถดถอยทั่วโลก

การจัดหาผลิตภัณฑ์

+--------------------------------------------------+-----+-----+-----+
| การผลิตถ่านหินในช่วง 3 ปี ที่ผ่านมา                      | (ห  |     |     |
|                                                  | น่วย |     |     |
|                                                  | :   |     |     |
|                                                  | พัน  |     |     |
|                                                  | ตัน) |     |     |
+--------------------------------------------------+-----+-----+-----+
|                                                  | 2   | 2   | 2   |
|                                                  | 549 | 550 | 551 |
+--------------------------------------------------+-----+-----+-----+
| กำลังการผลิตถ่านหิน                                  |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 2,  | 2,  | 2,  |
| INDONESIA                                        | 000 | 000 | 000 |
+--------------------------------------------------+-----+-----+-----+
| - แหล่งที่ 2 : ดำเนินการโดย PT. CITRA HARITA MINERAL | 1,  | 1,  | 1,  |
|                                                  | 000 | 000 | 000 |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | -   | -   | -   |
+--------------------------------------------------+-----+-----+-----+
| ปริมาณการผลิตถ่านหินในแต่ละปี                          |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 1,  | 1,  | 1,  |
| INDONESIA                                        | 729 | 471 | 368 |
+--------------------------------------------------+-----+-----+-----+
| - แหล่งที่ 2 : ดำเนินการโดย PT. CITRA HARITA MINERAL | 999 | 895 | 434 |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | -   | -   | -   |
+--------------------------------------------------+-----+-----+-----+
| -   ปริมาณถ่านหินสำรองคงเหลือ ณ วันสิ้นปี                |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 17, | 16, | 14, |
| INDONESIA                                        | 699 | 228 | 860 |
+--------------------------------------------------+-----+-----+-----+
| - แหล่งที่ 2 : ดำเนินการโดย PT. CITRA HARITA MINERAL | 3,  | 2,  | - * |
|                                                  | 671 | 776 |     |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | -   | -   | 25, |
|                                                  |     |     | 000 |
+--------------------------------------------------+-----+-----+-----+

*หมายเหตุ : แหล่งที่ 2 ได้หยุดการทำเหมืองเนื่องจากถูกยกเลิกสัมปทานแล้วตั้งแต่วันที่ 17
กรกฎาคม 2551 อย่างไรก็ตามบริษัทฯ ยังมีการลงทุนในแหล่งสัมปทานแหล่งที่ 3
ที่จะทดแทนเหมืองถ่านหินแหล่งที่ 2 ที่ถูกยกเลิกสัมปทานไป โดยเหมืองถ่านหินแหล่งที่ 3
จะเริ่มผลิตถ่านหินออกจำหน่ายได้ประมาณไตรมาสที่ 2/2552

การประกอบธุรกิจเอทานอลเป็นเชื้อเพลิง

ลักษณะของเอทานอล

เอทานอลหรือเรียกอีกชื่อหนึ่งว่า เอทิลแอลกอฮอล์
คือแอลกอฮอล์ที่ได้จากการแปรรูปพืชผลทางเกษตรประเภทแป้งและน้ำตาล เช่น มันสำปะหลัง,อ้อย,
กากน้ำตาล, ข้าวโพด เป็นต้น
โดยผ่านกระบวนการย่อยสลายและหมักเพื่อเปลี่ยนแป้งเป็นน้ำตาลและกลั่นเป็นแอลกอฮอล์จนได้ความบริสุทธิ์ถึง
99.5%

เอทานอลมีสูตรโมเลกุล C₂H₅OH มีจุดเดือดประมาณ 78 องศาเซลเซียส
คุณสมบัติโดยทั่วไปเป็นของเหลวใส ไม่มีสี ติดไฟง่าย เป็นเชื้อเพลิงที่มีค่าอ๊อกเทนสูง
เนื่องจากมีอ๊อกซิเจนสูงถึง 35%
ดังนั้นหากนำเอาเอทานอลไปผสมกับน้ำมันเบนซินในอัตราส่วนที่เหมาะสมแล้วจะได้น้ำมันเชื้อเพลิงสะอาดที่เผาไหม้ได้สมบูรณ์ขึ้น
และช่วยลดการเกิดคาร์บอนมอนนอกไซด์ (CO) ซึ่งจะส่งผลดีต่อสิ่งแวดล้อม

เอทานอลเป็นสารเคมีที่เพิ่มค่าอ๊อกเทน (OCTANE)
เครื่องยนต์โดยการเปลี่ยนรูปเอทานอลมาเป็นสาร ETBE (ETHYL TERTIARY BUTYL ETHER)
เพื่อใช้ทดแทนสาร MTBE (METHYL TERTIARY BUTYL ETHER)
หรือสารปรุงแต่งเพื่อเพิ่มค่าอ๊อกเทนในน้ำมันเบนซินซึ่งสาร MTBE
มีข้อเสียตรงที่ก่อให้เกิดคาร์บอนมอนนอกไซด์ในชั้นบรรยากาศอีกทั้งก่อให้เกิดสารตกค้างและปนเปื้อนกับน้ำใต้ดิน
ซึ่งหลายประเทศประกาศห้ามใช้แล้ว เนื่องจากก่อให้เกิดมลพิษทางอากาศ

ผลกระทบต่อเครื่องยนต์

การผลิตน้ำมันแก๊สโซฮอล์ที่ใช้กับรถยนต์
ตามมาตรฐานที่คณะกรรมการเอทานอลแห่งชาติกำหนดจะไม่เกิดผลกระทบใดๆ ต่อเครื่องยนต์
โดยประเทศสหรัฐอเมริกา แคนาดา และยุโรปมีการใช้น้ำมันแก๊สโซฮอล์กันอย่างแพร่หลาย
โดยเฉพาะในประเทศบราซิลมีการใช้น้ำมันแก๊สโซฮอล์มานานกว่า 25 ปี
โดยผสมเอทานอลหรือแอลกอฮอล์ในสัดส่วนที่มากกว่าของไทย
ส่วนในประเทศไทยก็มีโครงการส่วนพระองค์ที่สวนจิตรลดาและโครงการสถาบันวิจัยวิทยาศาสตร์และเทคโนโลยี่แห่งชาติได้ทดลองใช้มานานมากกว่า
10 ปี โดยไม่มีปัญหา ฉะนั้นเพื่อให้เกิดความมั่นใจแก่ผู้บริโภค
กระทรวงพลังงานจึงได้ออกประกาศกำหนดลักษณะและคุณภาพของน้ำมันแก๊สโซฮอล์ออกมาใช้บังคับ
เพื่อให้มั่นใจได้ว่าน้ำมันแก๊สโซฮอล์ที่ผลิตออกมานั้นสามารถใช้กับเครื่องยนต์ได้โดยไม่มีปัญหาแต่อย่างใด

ประโยชน์ของการใช้เอทานอลเป็นเชื้อเพลิง

-   เป็นพลังงานทดแทนที่ผลิตจากพืชผลทางการเกษตรในประเทศสามารถใช้แทนสารเพิ่มอ๊อกเทน
    (MTBE) ที่นำเข้าจากต่างประเทศ และช่วยประหยัดการใช้น้ำมันที่มีอยู่จำกัด
    โดยนำเอทานอลไปผสมกับน้ำมันเบนซิน ซึ่งจะช่วยลดการใช้น้ำมันของประเทศลงได้ประมาณ
    10–20%
    อันจะช่วยประหยัดเงินตราต่างประเทศและลดการขาดดุลชำระเงินของประเทศให้น้อยลง

-   เกษตรกรไทยมีรายได้สูงขึ้นและมีคุณภาพชีวิตที่ดีขึ้นจากการผลิตเอทานอลที่ได้จากพืชผลทางเกษตรกรรม
    ซึ่งจะช่วยให้เกิดการลงทุนที่หลากหลายทั้งในภาคเกษตรกรรมและภาคอุตสาหกรรมและช่วยกระจายการลงทุน
    และการจ้างงานไปสู่ชนบท

-   ลดมลพิษทางอากาศ โดยลดไฮโดรคาร์บอน และคาร์บอนมอนนอกไซด์ (CO) ลงได้ 20-25%
    ช่วยลดคาร์บอนไดออกไซด์ ซึ่งเป็นปัจจัยหลักที่ก่อให้เกิดสภาวะเรือนกระจกในชั้นบรรยากาศ
    (GREEN HOUSE EFFECT) รวมทั้ง ลดควันดำ ลดสารอะโรเมติกส์ และลดสารเบนซิน

การผลิตเอทานอลเป็นเชื้อเพลิง

-   กรรมวิธีการผลิตเอทานอลขึ้นอยู่กับวัตถุดิบและสารประกอบเอทานอลที่ต้องการแตกต่างกันออกไป
    ซึ่งสามารถจำแนกตามประเภทวัตถุดิบได้ 3 ประเภท ดังนี้

(1) วัตถุดิบประเภทแป้ง อันได้แก่ ผลผลิตทางการเกษตรพวกธัญพืช เช่น ข้าวเจ้า ข้าวสาลี
    ข้าวโพด ข้าวฟ่าง และพืชหัว เช่น มันสำปะหลัง มันฝรั่ง เป็นต้น

(2) วัตถุดิบประเภทน้ำตาล อันได้แก่ อ้อย กากน้ำตาล บีทรูท เป็นต้น

(3) วัตถุดิบประเภทเส้นใย ซึ่งส่วนใหญ่เป็นผลพลอยได้จากผลผลิตทางการเกษตร เช่น ฟางข้าว
    ชานอ้อย ซังข้าวโพด รวมทั้งของเสียจากโรงงานอุตสาหกรรม เช่น
    ของเสียจากโรงงานกระดาษ เป็นต้น

-   สำหรับบริษัท ไทย อะโกร เอ็นเนอร์ยี่ จำกัด (มหาชน)
    ซึ่งเป็นบริษัทย่อยที่ผลิตเอทานอลจากกากน้ำตาลเพื่อใช้เป็นเชื้อเพลิงนั้น
    มีขั้นตอนการผลิตที่สำคัญแบ่ง ออกเป็น 4 ขั้นตอน ดังนี้

(1) การเตรียมวัตถุดิบ : จะเตรียมกากน้ำตาลก่อนนำไปหมัก
    โดยการเจือจางกากน้ำตาลด้วยน้ำให้ได้ความเข้มข้นที่พอเหมาะโดยเติมกรด เช่น สารส้ม
    เพื่อให้สิ่งเจือปนพวก ORGANIC SALT ตกตะกอนออกจากกากน้ำตาล

(2) การหมัก : วัตถุดิบที่ได้จากการเตรียมในขั้นที่ 1
    จะถูกป้อนไปยังถังหมักโดยใช้ยีสต์เป็นตัวเปลี่ยนน้ำตาลให้เป็นแอลกอฮอล์

(3) การกลั่น : น้ำหมักในขั้นที่ 2
    จะถูกป้อนไปยังหอกลั่นเพื่อแยกกากและน้ำออกบางส่วนเพื่อทำให้แอลกอฮอล์บริสุทธิ์ขึ้นเป็นประมาณ
    96% ซึ่งถือเป็นค่าความเข้มข้นสูงสุดที่สามารถทำได้ในระบบการกลั่นแบบปกติโดยน้ำที่เหลืออีก
    4% จะถูกกำจัดออกในขั้นตอนสุดท้าย

(4) การดูดน้ำออก :
    เป็นการแยกเอาน้ำที่เหลือจากการกลั่นออกเพื่อทำให้แอลกอฮอล์ไร้น้ำเป็นแอลกอฮอล์บริสุทธิ์
    99.5% โดยไอระเหยของแอลกอฮอล์จะผ่าน DEHYDRATION UNIT จำนวน 2
    ถังซึ่งจะมีซีโอไลท์ (ZEOLITES) บรรจุไว้ภายในทำหน้าที่ดูดซับน้ำออกจากแอลกอฮอล์
    โดยแอลกอฮอล์ที่แห้งแล้วจะถูกควบกลั่นและทำให้เย็นลงก่อนจะเก็บบรรจุไว้จำหน่ายต่อไป

การบำบัดของเสียจากกระบวนการผลิตเอทานอลเป็นเชื้อเพลิง

-   น้ำเสียจากกระบวนการผลิตเอทานอลเป็นเชื้อเพลิงจะถูกนำไปบำบัดเป็น 2 ขั้นตอน ดังนี้

(1) ระบบบำบัดหลักหรือระบบบำบัดแบบไม่ใช้อากาศ (ANAEROBIC DIGESTOR)
    โดยระบบนี้จะทำการบำบัดน้ำเสียและผลิตไบโอแก๊ส (BIOGAS)
    หรือแก๊สชีวภาพเพื่อนำไปใช้เป็นเชื้อเพลิงทดแทนน้ำมันเตาสำหรับ BOILER
    ซึ่งทำให้สามารถประหยัดต้นทุนเชื้อเพลิงได้เป็นอย่างมากและเป็นผลดีกับสิ่งแวดล้อมด้วย

(2) น้ำเสียที่ผ่านการบำบัดในขั้นที่ 1 จะถูกระบายสู่ระบบบำบัดน้ำเสียในขั้นตอนที่ 2
    ซึ่งเป็นระบบบำบัดน้ำเสียแบบ SEQUENTIAL BATCH REACTOR (SBR)
    หรือเป็นระบบบำบัดน้ำเสียทางชีววิทยาที่สามารถลดปริมาณความสกปรกของน้ำเสียได้มาก
    น้ำเสียหลังจากการบำบัดแล้วจะถูกนำไปเก็บไว้ในบ่อกักเก็บน้ำขนาดใหญ่
    เพื่อนำไปใช้ในการเกษตรโดยเฉพาะไร่อ้อยที่อยู่ในบริเวณใกล้เคียง

นโยบายการกำหนดราคาเอทานอล

ราคาซื้อขายเอทานอลขึ้นอยู่กับการเจรจาต่อรองระหว่างผู้ซื้อและผู้ขาย
โดยภาครัฐจะกำหนดราคาอ้างอิงเพื่อใช้เป็นเกณฑ์มาตรฐานในการเจรจาต่อรองระหว่างผู้ซื้อกับผู้ขายแต่มิได้ควบคุมราคาแต่อย่างใด
โดยได้จัดทำสูตรโครงสร้างราคาเอทานอลอ้างอิงกับราคานำเข้า ANHYDROUS ALCOHOL
จากตลาด BRAZILIAN MERCANTILE & FUTURES EXCHANGE (BM&F) แห่งประเทศบราซิล
ไว้เป็นมาตรฐาน

เอทานอลในประเทศจะตกลงราคาซื้อขายกันหน้าโรงงานผลิตเอทานอล
โดยลูกค้ารับผิดชอบการขนส่งเอทานอลที่ซื้อเอง ทั้งนี้ราคาขายเอทานอลในรอบปี 2551
ที่ผ่านมามีการเปลี่ยนแปลงตามภาวะราคาเอทานอลในตลาด BM&F แห่งประเทศบราซิล
ซึ่งมีลักษณะการเคลื่อนไหวในทิศทางเดียวกับราคาน้ำมันในตลาดโลกที่ปรับตัวสูงขึ้นมากในช่วงไตรมาสที่
2/2551 และ 3/2551 ส่งผลให้ความต้องการเอทานอลมีมากขึ้นและดึงให้ราคาเอทานอลในตลาด
BM&F เพิ่มสูงขึ้นในช่วงดังกล่าว
ทำให้ราคาเอทานอลอ้างอิงในประเทศไทยปรับตัวเพิ่มขึ้นจากราคาลิตรละ 17.28 บาท
ในไตรมาสที่ 1/2551 เป็น ราคาลิตรละ 17.54, 18.01 และ 22.11 บาท ในไตรมาสที่
2/2551, 3/2551 และไตรมาสที่ 4/2551 ตามลำดับ

คาดว่าการเคลื่อนไหวของราคาเอทานอลในตลาด BM&F แห่งประเทศบราซิล ในปี 2552
จะกลับมาเคลื่อนไหวตามฤดูกาลปกติเนื่องจากราคาน้ำมันในปี 2552 ไม่น่าผันผวนเช่นปี 2551
ที่ผ่านมาเพราะภาวะเศรษฐกิจถดถอยทั่วโลกจะส่งผลให้ความต้องการใช้น้ำมันลดลง

การจัดจำหน่ายเอทานอล

เอทานอลเพื่อใช้เป็นเชื้อเพลิงจะจำหน่ายให้บริษัทผู้ค้าน้ำมันโดยตรง
เพื่อนำไปผสมกับน้ำมันเบนซินในอัตราส่วนผสม 10%, 20% หรือ 85% เป็นน้ำมันแก๊สโซฮอล์
โดยลูกค้าเป็นผู้รับผิดชอบการขนส่งเอทานอลที่ซื้อเองซึ่งส่วนใหญ่จะขายเป็นเงินเชื่อโดยที่ลูกค้าเป็นบริษัทน้ำมันขนาดใหญ่ที่มีความมั่นคงทางการเงินสูงจึงมีความมั่นใจว่าจะไม่มีความเสี่ยงจากการที่ลูกค้าจะไม่ชำระหนี้ในอนาคต

กลยุทธ์ในการแข่งขัน

เน้นการให้บริการและการควบคุมคุณภาพผลิตภัณฑ์เป็นกลยุทธ์สำคัญที่ทำให้ได้รับความไว้วางใจจากลูกค้าและทำให้สามารถครองตลาดส่วนใหญ่ได้

ภาวะการแข่งขัน

  ---------- ---------------------------- ------------ -------------- ------------ ---------------------- ------------
  เดือน       ปริมาณการจำหน่ายน้ำมันแก๊สโซฮอล์                                            ปริมาณการส่งออกเอทานอล   

             ปี 2550                                    ปี 2551                      ปี 2550                 ปี 2551

             ล้านลิตรต่อเดือน                 ล้านลิตรต่อวัน   ล้านลิตรต่อเดือน   ล้านลิตรต่อวัน   ลิตรต่อเดือน              ลิตรต่อเดือน

  มกราคม     105.48                       3.40         220.84         7.12         -                      2,517,000

  กุมภาพันธ์    102.26                       3.65         215.66         7.70         -                      7,971,000

  มีนาคม      114.45                       3.69         238.67         7.70         -                      3,087,750

  เมษายน     120.19                       4.01         249.48         8.32         350,000                8,223,000

  พฤษภาคม    129.84                       4.19         252.68         8.15         -                      3,161,750

  มิถุนายน     140.20                       4.67         255.09         8.50         -                      2,578,000

  กรกฎาคม    142.94                       4.61         268.65         8.67         360,000                2,450,000

  สิงหาคม     152.63                       4.92         306.68         9.89         2,500,000              705,000

  กันยายน     152.43                       5.08         309.33         10.31        -                      -

  ตุลาคม      173.64                       5.60         331.36         10.69        4,680,962              -

  พฤศจิกายน   181.47                       6.05         340.23         11.34        5,383,548              -

  ธันวาคม     206.50                       6.66         378.67         12.22        1,101,465              -

  รวมทั้งสิ้น    1,722.01                     4.72         3,367.33       9.22         14,375,975             30,693,500
  ---------- ---------------------------- ------------ -------------- ------------ ---------------------- ------------

ราคาน้ำมันได้ปรับตัวเพิ่มสูงขึ้นมากในช่วงกลางปี 2551
กอปรกับรัฐบาลได้ลดภาษีสรรพาสามิตน้ำมันแก๊สโซฮอล์ 91 และ 95 เป็นเวลา 6
เดือนตั้งแต่เดือนสิงหาคม 2551 ถึงเดือนมกราคม 2552 โดยลดจากลิตรละ 3.30
บาทเหลือเพียงลิตรละ 0.0165 บาท ทำให้ราคาจำหน่ายน้ำมันแก๊สโซฮอล์ 91 และ 95
ถูกกว่าน้ำมันเบนซิน 91 และ 95 ลิตรละ 7.70–11.60 บาท
จึงจูงใจให้ผู้บริโภคหันมาใช้น้ำมันแก๊สโซฮอล์เพิ่มขึ้นมากทำให้ปริมาณการจำหน่ายน้ำมันแก๊สโซฮอล์เพิ่มขึ้นจากวันละ
7.12 ล้านลิตร ในเดือนมกราคม 2551 เพิ่มขึ้นเป็นวันละ 12.22 ล้านลิตร ในเดือนธันวาคม
2551 ซึ่งขยายตัวเพิ่มขึ้นประมาณ ร้อยละ 70
ในขณะเดียวกันจำนวนสถานีบริการจำหน่ายแก๊สโซฮอล์ก็ได้เพิ่มขึ้นจาก 3,926 แห่งในเดือนมกราคม
2551 เป็น 4,141 แห่งในเดือนธันวาคม 2551
ซึ่งสอดคล้องกับความต้องการใช้น้ำมันแก๊สโซฮอล์ที่ปรับตัวเพิ่มสูงมากดังกล่าวข้างต้น
แม้ปริมาณอุปสงค์เอทานอลจะเพิ่มขึ้นอย่างมีนัยสำคัญในปี 2551
ตามปริมาณความต้องการใช้น้ำมันแก๊สโซฮอล์ที่เพิ่มสูงขึ้นดังกล่าวข้างต้นก็ตามแต่ก็ไม่ทำให้การแข่งขันในอุตสาหกรรมเอทานอลลดความรุนแรงแต่อย่างใดเนื่องจากยังคงมีอุปทานเอทานอลส่วนเกิน
(EXCESS SUPPLY) อยู่ในตลาดจำนวนมากโดยมีกำลังผลิตเอทานอลรวมทั้งอุตสาหกรรม ณ วันสิ้นปี
2551 จำนวน 1.925 ล้านลิตรต่อวันในขณะที่ความต้องการใช้เอทานอลโดยเฉลี่ยในปี 2551
มีเพียง 0.922 ล้านลิตรต่อวัน
จึงทำให้ผู้ประกอบการเอทานอลบางรายส่งออกเอทานอลไปจำหน่ายยังต่างประเทศเพื่อลดแรงกดดันจากการแข่งขันในประเทศที่รุนแรง
โดยมีปริมาณเอทานอลที่ส่งออกไปจำหน่ายในต่างประเทศในปี 2551 ทั้งสิ้น 30,693,500 ลิตร
โดยมีสัดส่วนการส่งออกเอทานอลไปจำหน่ายยังประเทศสิงคโปร์ประมาณ 44%,
สหภาพยุโรปประมาณ 33%, ฟิลิปปินส์ประมาณ 10%, ออสเตรเลียประมาณ 8% และไต้หวันประมาณ
5%

แนวโน้มของอุตสาหกรรม

ราคาน้ำมันเริ่มปรับตัวลดลงอย่างมากในช่วงปลายปี 2551
ที่ผ่านมาและคาดว่าจะทรงตัวอยู่ในระดับต่ำไปสักระยะหนึ่งอันเป็นผลมาจากภาวะเศรษฐกิจถดถอยทั่วโลก
กอปรกับรัฐบาลไม่ต่ออายุมาตรการลดภาษีสรรพสามิตน้ำมันแก๊สโซฮอล์ที่จะสิ้นสุดลงในเดือนมกราคม
2552 ทำให้ส่วนต่างราคาน้ำมันแก๊สโซฮอล์และน้ำมันเบนซินลดลง
คาดว่าอุปสงค์น้ำมันแก๊สโซฮอล์จะชลอตัวลงในช่วงต้นปี 2552
อย่างไรก็ตามคาดว่ารัฐบาลจะออกมาตรการกระตุ้นการใช้น้ำมันแก๊สโซฮอล์เพื่อให้บรรลุเป้าหมายที่กำหนดไว้ในแผนพลังงานแก๊สโซฮอล์
15 ปี (ปี 2551-2565) ซึ่งกำหนดให้เพิ่มความต้องการใช้เอทานอล ณ สิ้นปี 2552 เป็น 1.34
ล้านลิตรต่อวัน รวมทั้งการใช้มาตรการภาษีเพื่อมุ่งขยายปริมาณรถยนต์ FFV (FLEX-FUEL
VEHICLE) เพื่อขยายตลาดการจำหน่ายน้ำมันแก๊สโซฮอล์ E85 ซึ่งจะสามารถเพิ่มปริมาณการใช้
เอทานอลได้มากขึ้น
นอกจากนี้รัฐบาลยังมีแผนส่งเสริมอุตสาหกรรมต่อเนื่องที่ใช้เอทานอลเป็นวัตถุดิบและสนับสนุนให้ประเทศไทยเป็นฐานการส่งออกเอทานอลในภูมิภาคนี้

อย่างไรก็ตามเมื่อพิจารณาถึงกำลังผลิตเอทานอลของผู้ประกอบการรายใหม่ที่เพิ่มขึ้นอีก 7 รายในปี
2552 ซึ่งมีกำลังผลิตเอทานอลประมาณ 1.89
ล้านลิตรต่อวันจะทำให้กำลังผลิตเอทานอลรวมทั้งอุตสาหกรรมเพิ่มขึ้นเป็น 3.815
ล้านลิตรต่อวันภายในสิ้นปี 2552
ซึ่งจะส่งผลให้มีการแข่งขันในอุตสาหกรรมนี้จะยังคงรุนแรงต่อไปและสร้างแรงกดดันให้ผู้ประกอบการต้องหาตลาดส่งออกเอทานอลไปจำหน่ายยังต่างประเทศเพื่อรองรับอุปทานเอทานอลส่วนเกินดังกล่าว

ความรับผิดชอบต่อสังคมและสิ่งแวดล้อม

แม้เป้าหมายหลักของธุรกิจคือการรักษามาตรฐานของผลิตภัณฑ์ในทุกขั้นตอนของกระบวนการผลิตก็ตาม
แต่บริษัท ลานนารีซอร์สเซส จำกัด (มหาชน)
และบริษัทในเครือก็มิได้ละเลยจิตสำนึกและความรับผิดชอบที่มีต่อสังคมชุมชนและสิ่งแวดล้อม
โดยมีนโยบายในการดำเนินการดังต่อไปนี้

1.  การทำเหมืองถ่านหิน บริษัทฯ
    จะต้องปฏิบัติตามแผนผังโครงการทำเหมืองและรายงานผลกระทบสิ่งแวดล้อม
    (ENVIRONMENTAL IMPACT ANALYSIS STUDY)
    ที่ได้รับการอนุมัติจากหน่วยราชการที่เกี่ยวข้องซึ่งจะมีการควบคุมดูแลจากหน่วยราชการดังกล่าวตลอดเวลา
    และจัดให้มีการฟื้นฟูสภาพพื้นที่ภายหลังการทำเหมืองเพื่อปรับปรุงสภาพแวดล้อมและระบบนิเวศวิทยาพื้นที่ภายหลังการทำเหมืองให้อยู่ในสภาพที่ดี
    บริษัทฯ
    ได้มีการฟื้นฟูสภาพพื้นที่ที่ผ่านการทำเหมืองถ่านหินโดยการปลูกต้นไม้ที่มีคุณค่าเชิงอนุรักษ์และมีการปรับปรุงพื้นที่เพื่อใช้ในกิจกรรมต่างๆ
    เช่น พื้นที่เพื่อการเกษตร อ่างเก็บน้ำ การอยู่อาศัย เป็นต้น

2.  การผลิตเอทานอลเพื่อใช้เป็นเชื้อเพลิงของบริษัทย่อยที่จังหวัดสุพรรณบุรีได้วางแผนแก้ไขปัญหาน้ำเสียจากขบวนการผลิตเอทานอลที่อาจจะส่งผลกระทบต่อสิ่งแวดล้อมโดยได้วิเคราะห์พบว่าน้ำเสียจากขบวนการผลิตเอทานอลยังมีธาตุอาหารที่เป็นประโยชน์ต่อพืชผลต้นไม้ต่างๆ
    ซึ่งสามารถนำไปใช้ทำปุ๋ยหมักชีวภาพ โดยจะลงทุนโครงการนี้ในปี 2552
    (ดูรายละเอียดหัวข้อโครงการในอนาคตในหน้าที่ 30 ของรายงานฉบับนี้)
    รวมทั้งศึกษาความเป็นไปได้ในการลงทุนโครงการบำบัดน้ำเสีย ด้วยระบบระเหยน้ำ
    (EVAPORATION) ภายใต้แนวคิด ZERO DISCHARGE
    คือจะไม่มีการระบายน้ำเสียจากขบวนการผลิตเอทา
    นอลออกสู่สิ่งแวดล้อมภายนอกเลยเพื่อแก้ปัญหาน้ำเสียอย่างเบ็ดเสร็จเป็นระบบและมีความยั่งยืนในอนาคต

สำหรับการสนับสนุนและส่งเสริมคุณภาพชีวิตของชุมชนและสังคมนั้น บริษัท ไทย อะโกร เอ็นเนอร์ยี่
จำกัด (มหาชน) ก็ได้ใช้จ่ายเงินเพื่อสนับสนุนกิจกรรมต่างๆ ในปี 2551 ดังนี้

[][][]ด้านสาธารณสุขชุมชน

-   สนับสนุนงบประมาณในการปรับปรุงพัฒนาสถานีอนามัยบ้านสระบัวก่ำ ตำบลหนองมะค่าโมง
    อำเภอด่านช้าง จังหวัดสุพรรณบุรี

-   สนับสนุนงบประมาณในการปรับปรุงห้องรักษาพยาบาล สถานีอนามัยบ้านวังน้ำโจน
    ตำบลแจงงาม อำเภอหนองหญ้าไซ จังหวัดสุพรรณบุรี

ด้านศาสนาและงานกาชาด

-   สนับสนุนงบประมาณในการจัดงานวัดประจำปี ถวายเทียนจำนำพรรษา และร่วมทอดกฐินสามัคคี
    วัดวังน้ำโจน หมู่ที่ 3 ตำบลแจงงาม อำเภอหนองหญ้าไซ จังหวัดสุพรรณบุรี

-   ถวายเทียนจำนำพรรษาและร่วมทอดกฐินสามัคคี วัดสระบัวก่ำ หมู่ที่ 7 ตำบลหนองมะค่าโมง
    อำเภอด่านช้าง จังหวัดสุพรรณบุรี

-   ถวายเทียนจำนำพรรษา วัดใหม่ฉายหิรัญ หมู่ที่ 4 ตำบลหนองมะค่าโมง อำเภอด่านช้าง
    จังหวัดสุพรรณบุรี

-   ร่วมทอดกฐินสามัคคี วัดหนองแขนปอก หมู่ที่ 13 ตำบลหนอง มะค่าโมง อำเภอด่านช้าง
    จังหวัดสุพรรณบุรี

-   สนับสนุนงบประมาณในการจัดการแข่งขันกีฬาเชื่อมความสามัคคีและร่วมเป็นเจ้าภาพในการทอดกฐินสามัคคี
    วัดหนองพงษ์เจริญสุข หมู่ที่ 8 ตำบลแจงงาม อำเภอหนองหญ้าไซ จังหวัดสุพรรณบุรี

ด้านการศึกษา

-   [][][][][]มอบทุนการศึกษาให้กับเด็กนักเรียนที่ขาดแคลนเงินทุนในการศึกษา จำนวน 70
    ทุนของโรงเรียนบ้านสระบัวก่ำ หมู่ที่ 7 ตำบลหนองมะค่าโมงอำเภอด่านช้าง จังหวัดสุพรรณบุรี

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษา จำนวน 20
    ทุนของโรงเรียนวัดดอนประดู่ ตำบลด่านช้าง อำเภอด่านช้าง จังหวัดสุพรรณบุรี

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษา จำนวน 37
    ทุนของโรงเรียนวัดราษฎร์ศรัทธาธรรม หมู่ที่ 13 ตำบลหนองมะค่าโมง อำเภอด่านช้าง
    จังหวัดสุพรรณบุรี

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษา จำนวน 40
    ทุนของโรงเรียนบ้านแจงงาม หมู่ที่ 4 ตำบลแจงงาม อำเภอหนองหญ้าไซ จังหวัดสุพรรณบุรี

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษา จำนวน 20
    ทุนของโรงเรียนบ้านดงเชือก หมู่ที่ 7 ตำบลแจงงาม อำเภอหนองหญ้าไซ จังหวัดสุพรรณบุรี

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษา จำนวน 25
    ทุนของโรงเรียนบ้านใหม่กิโล 8 หมู่ที่ 4 ตำบลหนองมะค่าโมง อำเภอด่านช้าง
    จังหวัดสุพรรณบุรี

-   มอบทุนการศึกษาให้กับเด็กนักเรียนที่ขาดแคลนเงินทุนในการศึกษา จำนวน 30
    ทุนของโรงเรียนบ้านสระเตย หมู่ที่ 1 ตำบลแจงงาม อำเภอหนองหญ้าไซ จังหวัดสุพรรณบุรี

-   สนับสนุนงบประมาณในการพานักเรียนไปทัศนศึกษา ของโรงเรียนบ้านหนองอิงพิง
    ตำบลหนองกระทุ่ม อำเภอเดิมบางนางบวช จังหวัดสุพรรณบุรี

-   สนับสนุนทุนการศึกษาให้แก่นักศึกษาคณะวิศวกรรมศาสตร์และสถาปัตยกรรมศาสตร์
    มหาวิทยาลัยเทคโนโลยีราชมงคลสุวรรณภูมิ (ศูนย์สุพรรณบุรี)
    นักศึกษาวิทยาลัยเกษตรและเทคโนโลยีสุพรรณบุรี และนักศึกษาที่มีภูมิลำเนาในอำเภอด่านช้าง
    จังหวัดสุพรรณบุรี ในระดับปริญญาตรีและระดับประกาศนียบัตรชั้นสูง จำนวน 8 ทุน

สิทธิประโยชน์จากการส่งเสริมการลงทุน

บริษัท ไทย อะโกร เอ็นเนอร์ยี่ จำกัด
(มหาชน)ได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520
โดยได้รับอนุมัติจากคณะกรรมการส่งเสริมการลงทุนตามบัตรส่งเสริมเลขที่ 1760/(2)/2546
ลงวันที่ 26 ธันวาคม 2546 และเลขที่ 2078(9)2551 ลงวันที่ 19 พฤศจิกายน 2551
เพื่อส่งเสริมการลงทุนในกิจการผลิตแอลกอฮอล์บริสุทธิ์ ภายใต้เงื่อนไขต่างๆ
ที่กำหนดไว้จะได้รับสิทธิประโยชน์ ดังต่อไปนี้

1.  อนุญาตให้นำคนต่างด้าวซึ่งเป็นช่างฝีมือหรือชำนาญการ คู่สมรส
    และบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักร
    ได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  ยกเว้นอากรขาเข้าสำหรับเครื่องจักรที่นำเข้าตามที่คณะกรรมการส่งเสริมการลงทุนพิจารณาอนุมัติ

3.  ยกเว้นภาษีเงินได้บุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมเป็นระยะเวลาแปดปี
    นับแต่วันที่เริ่มมีรายได้จากการประกอบกิจการนั้น (เริ่มตั้งแต่ปี 2548 และจะหมดอายุ 30
    มกราคม 2556)

4.  ในกรณีที่บริษัทฯ มีผลขาดทุนเกิดขึ้นในระหว่างเวลาที่ได้รับยกเว้นภาษีเงินได้นิติบุคคลบริษัทฯ
    มีสิทธินำผลขาดทุนดังกล่าวมาหักกลบลบกับผลกำไรที่เกิดขึ้นภายหลังระยะเวลาที่ได้รับยกเว้นภาษี
    ทั้งนี้ภายในเวลาห้าปีนับแต่วันที่พ้นกำหนดดังกล่าว

5.  ยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับการยกเว้นภาษีเงินได้นิติบุคคลไปรวมคำนวณเสียภาษีได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

6.  ยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี
    นับจากวันที่นำเข้าครั้งแรก

7.  ยกเว้นอากรขาเข้าสำหรับของผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาหนึ่งปีนับแต่วันนำเข้าครั้งแรก